CELEX: 32020D2136
Language: el
Date: 2020-12-14 00:00:00
Title: Απόφαση (ΕΕ) 2020/2136 του Συμβουλίου της 14ης Δεκεμβρίου 2020 για την έγκριση της θέσης του Συμβουλίου σχετικά με το δεύτερο σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2021

18.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 430/14
               
            
         ΑΠΟΦΑΣΗ (ΕΕ) 2020/2136 ΤΟΥ ΣΥΜΒΟΥΛΙΟΥ
         της 14ης Δεκεμβρίου 2020
         για την έγκριση της θέσης του Συμβουλίου σχετικά με το δεύτερο σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2021
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως το άρθρο 314 παράγραφος 3, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,
         Εκτιμώντας τα ακόλουθα:
         
                     (1)
                  
                  
                     Στις 10 Δεκεμβρίου 2020 η Επιτροπή υπέβαλε πρόταση που περιείχε το δεύτερο σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2021 (1).
                  
               
                     (2)
                  
                  
                     Το Συμβούλιο εξέτασε την πρόταση της Επιτροπής ενόψει του καθορισμού θέσης που να είναι σύμφωνη, από την πλευρά των εσόδων, με την απόφαση 2014/335/ΕΕ, Ευρατόμ του Συμβουλίου της 26ης Μαΐου 2014 για το σύστημα των ιδίων πόρων της Ευρωπαϊκής Ένωσης (2) και, από την πλευρά των δαπανών, με το περιεχόμενο της συμφωνίας αρχής που επιτεύχθηκε στις 10 Νοεμβρίου 2020 όσον αφορά το πολυετές δημοσιονομικό πλαίσιο 2021-2027.
                  
               
                     (3)
                  
                  
                     Δεδομένης της ανάγκης να εγκριθεί το συντομότερο δυνατόν η θέση του Συμβουλίου σχετικά με το δεύτερο σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2021, ώστε να εγκριθεί οριστικά προϋπολογισμός πριν από την έναρξη του οικονομικού έτους 2021 και να εξασφαλισθεί με τον τρόπο αυτόν η αδιάλειπτη συνέχεια της δράσης της Ένωσης, κρίνεται δικαιολογημένο να επισπευσθεί, σύμφωνα με τις διατάξεις του άρθρου 3 παράγραφος 3 του εσωτερικού κανονισμού του Συμβουλίου, η προθεσμία των οκτώ εβδομάδων για την ενημέρωση των εθνικών κοινοβουλίων που προβλέπεται στο άρθρο 4 του πρωτοκόλλου αριθ. 1.
                  
               ΑΠΟΦΑΣΙΖΕΙ:
         
            Άρθρο μόνο
            Η θέση του Συμβουλίου όσον αφορά το δεύτερο σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2021 εγκρίθηκε από το Συμβούλιο στις 14 Δεκεμβρίου 2020.
            Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/.
         
         
            Βρυξέλλες, 14 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  COM(2020) 839 final.
         
            (2)  ΕΕ L 168 της 7.6.2014, σ. 39.